Aleksander II Zabinas flyktet til hovedstaden Antiokia hvor han plyndret flere templer for å skaffe seg rikdommer. Etter sigende skal han ha vitset om å smelte ned en statuett av seiersgudinnen Nike som ble holdt i hånden av en større Zevs-statue ved å si at «Zevs har gitt meg Seier!» Rasende over hans ugudelighet jaget befolkningen i Antiokia ham ut av byen. Han falt deretter i hendene til pirater som avleverte ham til Antiokos VIII Grypos i 122 f.Kr. Han ble da raskt henrettet.